CELEX: 62011TN0284
Language: da
Date: 2011-06-07 00:00:00
Title: Sag T-284/11: Sag anlagt den 7. juni 2011 — Metropolis Inmobiliarias y Restauraciones mod KHIM — MIP Metro (METROINVEST)

6.8.2011   
            
            
               DA
            
            
               Den Europæiske Unions Tidende
            
            
               C 232/35
            
         Sag anlagt den 7. juni 2011 — Metropolis Inmobiliarias y Restauraciones mod KHIM — MIP Metro (METROINVEST)
   (Sag T-284/11)
   2011/C 232/61
   Stævningen er affattet på engelsk
   
      Parter
   
   
      Sagsøger: Metropolis Inmobiliarias y Restauraciones, SL (Barcelona, Spanien) (ved advokat J.Carbonell Callicó)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: MIP Metro Group Intellectual Property GmbH & Co. KG (Düsseldorf, Tyskland)
   
      Sagsøgerens påstande
   
   
               —
            
            
               Afgørelse truffet den 17. marts 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 954/2010-1) ændres og EF-varemærkeansøgning om ordmærket »METROINVEST« imødekommes.
            
         
               —
            
            
               Subsidiært, og kun for så vidt som den første påstand forkastes, annulleres afgørelse truffet den 17. marts 2001 af Første Appelkammer ved Kontoret for Harmonisering i det Indre Marked (Varemærker og Design) (sag R 954/2010-1).
            
         
               —
            
            
               Harmoniseringskontoret og MIP Metro Group Intellectual Property GmbH & Co. KG tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Metropolis Inmobiliarias y Restauraciones, SL
   
      Det omhandlede EF-varemærke: Ordmærket »METROINVEST« for tjenesteydelser i klasse 36 — EF-varemærke nr. 7112113
   
      Indehaver af det i indsigelsessagen påberåbte varemærke eller tegn: MIP Metro Group Intellectual Property GmbH & Co. KG
   
      Det påberåbte varemærke eller tegn: Tysk varemærkeregistrering nr. 30348717 af figurmærket »METRO« i blåt og gult for en række varer og tjenesteydelser i klasse 1-45; EF varemærkeansøgning nr. 779116 af figurmærket »METRO« i gult for en række varer og tjenesteydelser i klasse 1-42
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 6 og 14 i konventionen til beskyttelse af menneskerettigheder og grundlæggende frihedsrettigheder vedrørende en retfærdig rettergang og forbuddet mod forskelsbehandling og det generelle fællesskabsretlige ligebehandlingsprincip. Appelkammerets tilsidesættelse af artikel 8, stk. 1, litra b), i Rådets forordning nr. 207/2009, idet der ikke forelå risiko for forveksling mellem de omtvistede varemærker.